บรรยากาศเปิดห้างวันแรก “เซ็นทรัลเวิลด์” ประชาชนทยอยใช้บริการยังไม่คึก!  
บรรยากาศเปิดห้างวันแรก "เซ็นทรัลเวิลด์" ประชาชนทยอยใช้บริการยังไม่คึก!  
ภาพบรรยากาศเปิดห้างวันแรก "เซ็นทรัลเวิลด์" ประชาชนทยอยใช้บริการยังไม่คึก!  
17 พ.ค. 2563

ผู้สื่อข่าวรายงานว่า วันนี้(17 พ.ค.) เป็นวันแรกที่ห้างสรรพสินค้ากลับมาเปิดให้บริการอีกครั้งหลังจากที่ศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (COVID-19) หรือ ศบค. มีมติเห็นชอบผ่อนปรนกิจการ-กิจกรรมระยะที่ 2
ทังนี้ได้เก็บภาพบรรยากาศการเปิดห้าง “เซ็นทรัลเวิลด์” ซึ่งการเปิดห้างวันแรกพบว่าประชาชนได้ทยอยต่อแถวเข้ามาใช้บริการภายในข้าห้างฯ เป็นระยะๆ  โดยบริเวณทางเข้าในห้างจัดไว้จะมีเจ้าหน้าที่คอยให้คำแนะนำ มีการแสกนบาร์โค้ด มีเจลล้างมือไว้บริการดังภาพประกอบ

 



 


 
อนึ่งเมื่อวันที่ 15 พ.ค.63 การประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (COVID-19) หรือ ศบค. ที่มี พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อำนวยการ ศบค. เป็นประธานการประชุม มีมติเห็นชอบผ่อนปรนกิจการ-กิจกรรมระยะที่ 2 รวมถึงการผ่อนคลายการประกาศห้ามออกนอกเคหสถาน (เคอร์ฟิว) จากเดิมเวลา 22.00 – 04.00 น. เป็น 23.00 – 04.00 น. ตั้งแต่วันอาทิตย์ที่ 17 พฤษภาคม 2563 นี้
นอกจากนี้ ที่ประชุม ศบค. ยังมีมติอนุญาตให้ห้างสรรพสินค้ากลับมาเปิดให้บริการได้อีกครั้ง แต่จะต้องมีมาตรการป้องกันความเสี่ยง เริ่มมีผลตั้งแต่วันที่ 17 พ.ค. นี้เช่นเดียวกัน โดยจะต้องปิดให้บริการ ณ เวลา 20.00 น. ซึ่งจะประกาศอย่างเป็นทางการอีกครั้ง